कांग्रेस अपने स्थापना दिवस पर सभी राज्यों की राजधानियों में निकालेगी मार्च  
28 दिसंबर को सभी राज्यों की राजधानियों में मार्च
मोदी सरकार की जन विरोधी नीतियों का विरोध
भारत बचाओ- संविधान बचाओ का नारा
कांग्रेस ने अपने स्थापना दिवस को मनाने के लिए 28 दिसंबर को सभी राज्यों की राजधानियों से मार्च निकालने का फैसला किया है. पार्टी ने ‘भारत बचाओ- संविधान बचाओ' नारे के साथ मार्च निकालने का फैसला किया है. पार्टी के एक नेता ने मंगलवार को यह जानकारी दी.
कांग्रेस महासचिव केसी वेणुगोपाल ने कहा कि दिल्ली में हुई भारत बचाओ रैली की सफलता और इसकी गति को जारी रखते हुए पार्टी ने ‘भारत बचाओ- संविधान बचाओ' नारे के साथ मार्च निकालने का फैसला किया है.
उन्होंने कहा कि ये मार्च 28 दिसंबर को निकाले जाएंगे. मार्च के दौरान पार्टी का लक्ष्य नरेंद्र मोदी सरकार की जन विरोधी नीतियों के खिलाफ मजबूत विरोध दर्ज कराना भी है.